**OTVORENI POZIV ZA OMLADINSKE LIDERE I LIDERKE NA KOSOVU*[[1]](#footnote-1)***

Obuka izgradnje kapaciteta za omladinske lidere i liderke u oblastima međukulturalnog dijaloga, medijske pismenosti i zagovaranja

***Regionalna kancelarija za saradnju mladih (RYCO), Kancelarija na Kosovu u saradnji sa Misijom OEBS-a na Kosovu, ovim putem poziva mlade lidere i liderke na Kosovu da učestvuju u programu obuke o „međukulturalnom dijalogu, medijskoj pismenosti i zagovaranju“ sa ciljem osnaživanja i poboljšanja veština i znanja omladinskih lidera i liderki kako bi nastavili da daju doprinos pozitivnim promenama u svojim zajednicama.***

***Cilj obuke je da obogati i proširi znanje i razumevanje omladinskih lidera i liderki u vezi sa temama međukulturalnog dijaloga, medijske pismenosti i zagovaranja kao i da pruži mogućnost za osmišljavanje i stvaranje ideja projekata u vezi sa gorenavedenim temama, koje bi kasnije dalje razradio i sproveo organizator.***

**SVRHA OBUKE:**

Osnaživanje kapaciteta omladinskih lidera i liderki koji obećavaju u oblastima međukulturalnog dijaloga, medijske pismenosti i zagovaranja, njihovo uključenje u proces stvaranja lokalnih aktivnosti i davanje vlasništva, kao i pružanje više mogućnosti i prostora za međukulturalni dijalog između zajednica je jedan od glavnih prioriteta Lokalne RYCO kancelarije na Kosovu (LK KS), imajući u vidu njihovu ključnu ulogu u izgradnji i promovisanju održivog i inkluzivnog mira.

Imajući ovo na umu, glavna svrha ove obuke je da dalje unapredi kompetencije već formiranih i obučavajućih omladinskih lidera i liderki na Kosovu i opremi ih alatom koji im je potreban da se angažuju, razumeju i rade na pitanjima koja utiču kako na lični mir, tako i na mir u zajednici, bezbednost i sigurnost među mladima i drugima. Mreža aktivnih lidera i liderki će biti kreirana tokom ove obuke sa ciljem da dalje prenesu stečeno znanje mladima u njihovim lokalnim zajednicama, starajući se o tome da više mladih učestvuju u uzimanju aktivne uloge u izgradnji mira.

Nakon završetka trodnevne obuke, učesnici/ce će:

* Upoznati koncepte međukulturalnog dijaloga, medijske pismenosti i zagovaranja;
* Steći teorijske osnove za pripremu ideje projekta koji doprinosi pozitivnoj promeni (uključujući i razumevanje kako pripremiti projekat koji je inkluzivan po pitanju različitosti i rodne ravnopravnosti);
* Dobiti priliku za praktičnim radom u malim grupama pod nadzorom stručnjaka za osmišljavanje ideja i stvaranje akcionih praksi;
* Dobiti priliku da prošire mrežu i angažuju se u međukulturalnom dijalogu;
* Dobiti priliku da učestvuju u konkursu za najbolje prakse koje su praktične i po meri mladih, a koje su nastale tokom radionice;
* Dobiti priliku da se dalje angažuju na razvoju i sprovođenju pobedničkih ideja u narednim mesecima.

Trodnevna obuka će se održati uz lično prisustvo uz poštovanje COVID 19 mera, na albanskom/srpskom/engleskom jeziku. Ciljna grupa mladih učesnika/ca će obezbediti jednaku rodnu zastupljenost i adekvatnu različitost.

Učesnicima/ma će biti dodeljen sertifikat o aktivnom učešću u obuci, ukoliko u potpunosti pohađaju obuku i učestvuju u programu.

**DATUMI OBUKE:**
Prvo modul: Međukulturalni dijalog, 11-12. decembar 2021.
Drugi modul: Medijska pismenost, 12-13. decembar 2021.
Treći modul: Zagovaranje, 13. decembar 2021.

**TRAJANJE OBUKE:**  3 dana

**USLOVI ZA PODNOŠENJE PRIJAVA:**

Program obuke je namenjen isključivo mladim liderima i liderkama koji imaju između 18 i 30 godina i pripadaju različitim etničkim zajednicama: Albancima, Srbima, Egipćanima, Romima, Aškalijama, Turcima, itd., koji mogu da pokažu da su uzeli aktivnu ulogu u svojim zajednicama u procesima izgradnje mira i koji bi hteli da dodatno unaprede svoje veštine i znanje.

**Omladinski lideri/ke koji mogu da konkurišu uključuju:**

* Kandidate/kinje koji pokazuju veštine lidera i koji imaju aktivnu ulogu u svojoj zajednici;
* Kandidate/kinje koji pokazuju interesovanje da budu aktivni u svojoj zajednici;
* Kandidate/kinje koji pokazuju motivaciju i interesovanje za teme međukulturalnog dijaloga, medijske pismenosti i zagovaranja;
* Kandidate/kinje koji mogu da se angažuju u međukulturalnom dijalogu;
* Kandidate/kinje koji pokazuju najveće poštovanje principa ljudskih prava, rodne ravnopravnosti i različitosti;
* Kandidate/kinje koji pokazuju interesovanje u vezi sa regionalnom saradnjom i radom RYCO i OEBS-a.

 **ROK ZA PODNOŠENJE PRIJAVA**

Ovaj poziv je otvoren do **6. decembra 2021, 23.59 č.**

**PRILOZI UZ PRIJAVU**

Ako vas ova mogućnost interesuje i ispunjavate gorenavedene uslove, **popunite ovaj Google obrazac tako što ćete odgovoriti na pitanja o tome šta vas čini dobrim liderom i  pogodnim za ovu obuku.**

Možda ćemo tražiti da dostavite dodatnu dokumentaciju ukoliko dobijete obaveštenje da ste ušli u finalni izbor.

**NAPOMENA:**

Učesnici/ce će biti odabrani u skladu sa uslovima koji su navedeni u pozivu za podnošenje prijava, a na osnovu kvaliteta prijava koje su dostavili i uzimajući u obzir rodnu ravnopravnost, različitost i geografsku zastupljenost.

**Želimo da napomenemo, ukoliko ste podneli prijavu, da će svi učesnici/ce koji su odabrani da pohađaju obuku biti obavešteni putem imejla najkasnije do 8. decembra 2021.**

Ukoliko imate neka pitanja možete kontaktirati Lokalnu RYCO kancelariju na Kosovu slanjem imejla na besarta.halimi@rycowb.org

**O ORGANIZATORIMA**

**Regionalna kancelarija za saradnju mladih (RYCO)** je nezavisan institucionalni mehanizam uspostavljen od strane 6 ugovornih strana Zapadnog Balkana (WB 6): Albanije, Bosne i Hercegovine, Kosova, Crne Gore, Severne Makedonije i Srbije, u cilju promocije duha pomirenja i saradnje između mladih u regionu, kroz programe razmena mladih. Za više informacija u vezi sa RYCO, molimo vas da posetite [www.rycowb.org](http://www.rycowb.org).

**Misija OEBS-a na Kosovu** – Jedna od najvećih terenskih operacija OEBS-a, Misija na Kosovu, sprovodi široki niz aktivnosti u oblasti ljudskih prava, demokratizacije i opšte bezbednosti. Posebno je angažovana na zaštiti prava zajednica; zaštiti kulturnog i verskog nasleđa; nadgledanju pravosuđa; urodnjavanju javnih politika; slobodi i razvoju medija; promociji mehanizama protiv diskriminacije; poboljšanju učešća mladih u političkom i javnom životu; borbi protiv terorizma i visokotehnoloških pretnji; pružanju naprednih obuka policiji i podrške ključnim policijskim i bezbednosnim strategijama; i podršci sprovođenju sporazuma koji su nastali u dijalogu između Beograda i Prištine u okviru dijaloga koji je omogućila Evropska unija. Misija na Kosovu nadgleda rad vladinih, opštinskih i nezavisnih institucija i pomaže u jačanju zakona i politika koji se tiču zaštite ljudskih prava i prava zajednica; borbe protiv diskriminacije; slobode izražavanja; rodne ravnopravnosti; i borbe protiv korupcije i organizovanog kriminala. Za više informacija o Misiji OEBS-a na Kosovu, molimo vas da posetite <https://www.osce.org//mission-in-kosovo>.

1. Ova oznaka ne prejudicira stav o statusu i u skladu je sa Rezolucijom 1244 Saveta bezbednosti i Mišljenjem MSP-a o proglašenju nezavisnosti Kosova. [↑](#footnote-ref-1)